Rusia a lansat în noaptea de vineri spre sâmbătă 34 de drone de atac Shahed către mai multe regiuni ucrainene, dintre care au fost doborâte 31, potrivit forțelor aeriene ale Kievului. De cealaltă parte, guvernatorul regiunii ruse Samara a spus că un atac ucrainean cu drone a provocat un incendiu la o rafinărie, iar guvernatorul regiunii Belgorod a afirmat că drone ucrainene au provocat moartea unui civil și rănirea altor doi.
Toate informațiile despre războiul din Ucraina - ziua 759 - LIVE pe HotNews.ro:
09:32Rusia a pierdut 435.760 de militari în Ucraina de la începutul invaziei sale în Ucraina, susține într-o comunicare de sâmbătă Statul Major al Forțelor Armate ale Ucrainei. Bilanțul include morții, răniții și dispăruții. Potrivit raportării, Rusia a pierdut, de asemenea, 6.852 de tancuri, 13.130 de vehicule blindate de luptă, 10.811 de sisteme de artilerie, 1.018 de sisteme de lansare multiplă de rachete, 723 de sisteme de apărare aeriană, 347 de avioane, 325 de elicoptere.
⚡️За добу ліквідовано 1050 окупантів, 12 танків, 19 бойових броньованих машин і 36 артилерійських систем ворога pic.twitter.com/J3DSShGzG0
— Державна прикордонна служба України (@DPSU_ua) March 23, 2024
09:20 Un incendiu a izbucnit sâmbătă la o rafinărie de petrol din regiunea rusă Samara (Volga), care a fost atacată de o dronă, a declarat guvernatorul regional.
"Noaptea trecută, mai multe atacuri cu drone au fost efectuate împotriva rafinăriilor din regiune", a declarat Dmitri Azarov, guvernatorul regiunii Samara, într-un comunicat al guvernului regional publicat pe Telegram.
Unul dintre aceste atacuri a provocat "un incendiu la rafinăria de petrol Kuibyshevsky", a adăugat el, subliniind că nu s-au înregistrat victime. (France Presse)
The Ukrainian Armed Forces continue their Campaign against Oil Refineries and Depots in Western Russia; with several One-Way "Suicide" Drones reported to have Struck the Novokuybyshevsk Refinery tonight near the City of Tolyatti in the Samara Region, which is over 450 Miles from… pic.twitter.com/62660pneFn
— OSINTdefender (@sentdefender) March 23, 2024
09:09 Un civil a fost ucis și alți doi au fost răniți sâmbătă într-un atac cu drone în regiunea rusă Belgorod, care se învecinează cu Ucraina, a declarat guvernatorul local.
"A fost o dimineață dificilă", a scris Viaceslav Gladkov pe Telegram, adăugând că două districte din regiunea sa au fost atacate de drone.
"Un civil a fost ucis și alți doi au fost răniți" într-unul dintre aceste atacuri în districtul Cernianski, a spus el.
Potrivit lui Gladkov, Belgorod, capitala regiunii, a fost de asemenea vizată sâmbătă dimineața de lovituri care au avariat mai multe clădiri rezidențiale. (AFP)
09:07 Ucrainenii au doborât 31 din cele 34 de drone de atac lansate în cursul nopții de Rusia, a anunțat sâmbătă forțele aeriene ale Kievului.
Dronele de fabricație iraniană au fost doborâte deasupra unor zone din centrul, sudul și sud-estul Ucrainei, a precizat armata. (Reuters)
Scurtă recapitulare a evenimentelor recente
- Rusia ia în calcul să recruteze 300.000 de soldați pentru o nouă ofensivă care va urmări capturarea orașului Harkov, scrie publicația independentă rusă de investigații Viorstka.
- SUA "au spus Ucrainei să nu mai lovească rafinăriile de petrol rusești"
- Atac armat la Moscova: Cel puțin 60 morți și 145 de răniți după ce trei persoane în ținută de camuflaj au deschis focul la o sală de concerte de lângă Moscova - RIA / Tass anunță o explozie și un incendiu
- Rusia ia în calcul să recruteze 300.000 de soldați pentru o nouă ofensivă care va urmări capturarea orașului Harkov, scrie publicația independentă rusă de investigații Viorstka.
- Ucraina va renunța la "lista neagră" a companiilor care activează în Rusia după reacții negative
- Rusia avertizează Japonia cu "consecințe grave" dacă rachetele Patriot fabricate acolo ajung în Ucraina - RIA
- "Cine crede că Rusia se va opri la Donbas sau Crimeea se înșeală", spune Macron
- Orașul Harkov, al doilea ca mărime din Ucraina, a rămas fără electricitate şi căldură după bombardamentele ruse din timpul nopţii, care "au avariat grav" infrastructura energetică, a anunţat pe Telegram primarul acestui oraş situat la granița cu Rusia.
----------------